Uhorka žltá

náhľad|Rozkrojená uhorka žltá
**Uhorka žltá** (iné názvy: **melón žltý, melón cukrový, dyňa žltá, žltý melón, cukrový melón, žltá dyňa, melón, dyňa, ananásový melón**; lat. *Cucumis melo*, staršie: *Melo sativus, Melo saccharinus, Cucumis dudaim*) je rastlina z rodu uhorka (lat. Cucumis). Staršie bola často zaraďovaná do samostatného rodu melón (lat. Melo), preto sa aj v slovenčine namiesto dnešného primárneho názvu uhorka žltá primárne volala melón žltý (alebo cukrový). 

Plody sa nazývajú **melón** alebo **dyňa** .

## Iné použitie niektorých názvov
K vyššie uvedeným slovenským názvom treba dodať, že  názov **žltý melón** v užšom zmysle označuje len varietu Cucumis melo var. reticulatus (iný názov: melón sieťkovaný), názov **cukrový melón** v užšom zmysle označuje len varietu Cucumis melo var. saccharinus a názov **ananásový melón** v užšom zmysle označuje len varietu Cucumis melo var. cantalupensis (iný názov: kantalup) ; o týchto varietách pozri aj nižšie kapitolu Delenie. Tretí význam výrazu ananásový melón pozri v článku ananásový melón. Ďalšie významy slov melón a dyňa pozri v článku melón a dyňa.

## Opis
Uhorka žltá sa podobá tekvici. Je to jednoročná bylina s poliehavou byľou. Listy sú dlho stopkaté, okrúhle až obličkovité, s 3-7 tupými lalokmi. Kvety sú tyčinkové žĺtkovožltej farby s tanierovitou, hlboko päťdielnou korunou. Bobule sú spravidla guľaté až elipsoidné, so žltou, zelenou, oranžovou, svetlohnedou alebo sivastou kôrou a žltým, pomarančovým až červenkastým, prípadne belavým či zeleným šťavnatým sladkým vnútorným oplodím. Semená sú veľké biele, žltohnedé alebo sivasté. 

## Význam
Zrelé bobule sa konzumujú priamo alebo sa pridávajú do ovocných šalátov, nezrelé sa varia a nakladajú ako zelenina. Dužina obsahuje bielkoviny, tuky, sacharidy (7,5 %), vlákniny, draslík, sodík, vápnik, meď, zinok, kyselinu citrónovú, kyselinu jablčnú, provitamín A a najmä vitamín C (33 mg/100g). Má dietetické účinky a používa sa pri liečení ochorení  pečene. Semená sa okrem iného jedia.  

## Delenie
Delenie uhorky žltej, či už na taxonomické alebo poľnohospodárske či obchodné účely, sa uvádza v literatúre veľmi nejednotne. Nasledujú príklady:

Súhrn tradičných delení je takýto (položky pod poddruhmi sa klasifikujú buď ako „skupina“ alebo ako varieta): 
Cucumis melo:
*poddruh Cucumis melo subsp. melo
**skupina Cantalupensis (resp. varieta Cucumis melo var. cantalupensis) v širšom zmysle/skupina Reticulatus (resp. varieta Cucumis melo var. reticulatus) v širšom zmysle
***skupina Cantalupensis (resp. varieta Cucumis melo var. cantalupensis) v užšom zmysle – nazývané aj kantalup alebo ananásový melón
***skupina Reticulatus (resp. varieta Cucumis melo var. reticulatus) v užšom zmysle – nazývané aj sieťkovaný melón alebo žltý melón (v užšom zmysle)
**skupina Inodorus (resp. varieta Cucumis melo var. inodorus) v širšom zmysle – nazývané aj hladký maltézsky melón, medový melón alebo zimný melón
***skupina Inodorus (resp. varieta Cucumis melo var. inodorus) v užšom zmysle 
***skupina Saccharinus (resp. varieta Cucumis melo var. saccharinus) – nazývané aj cukrový melón (v užšom zmysle)
**skupina Flexuosus (resp. varieta Cucumis melo var. flexuosus) – nazývané aj arménska uhorka
*poddruh Cucumis melo subsp. agrestis
**skupina Dudaim (resp. varieta Cucumis melo var. dudaim) v širšom zmysle/ skupina Chito (resp. varieta Cucumis melo var. chito) v širšom zmysle
***skupina Dudaim (resp. varieta Cucumis melo var. dudaim) v užšom zmysle
***skupina Chito (resp. varieta Cucumis melo var. chito) v užšom zmysle
**skupina Conomon (resp. varieta Cucumis melo var. conomom) v širšom zmysle
***skupina Conomon (resp. varieta Cucumis melo var. conomon) v užšom zmysle
***skupina Makuwa (resp. varieta Cucumis melo var. makuwa)
**skupina Momordica (resp. varieta Cucumis melo var. momordica)
*?skupina Agrestis (resp. varieta Cucumis melo var. agrestis) sensu Naudin – „divé melóny“ (môže patriť do poddruhu melo aj do poddruhu agrestis)

Pitrat et al. (2008, ale aj dávnejšie) má takéto delenie :
Cucumis melo:
*poddruh Cucumis melo subsp. melo:
**varieta Cucumis melo var. cantalupensis
**varieta Cucumis melo var. reticulatus
**varieta Cucumis melo var. adana
**varieta Cucumis melo var. chandalak
**varieta Cucumis melo var. ameri
**varieta Cucumis melo var. inodoru
**varieta Cucumis melo var. flexuosus
**varieta Cucumis melo var. chate
**varieta Cucumis melo var. tibish
**varieta Cucumis melo var. dudaim
**varieta Cucumis melo var. chito
*poddruh Cucumis melo subsp. agrestis:
**varieta Cucumis melo var. conomon
**varieta Cucumis melo var. makuwa
**varieta Cucumis melo var. chinensis
**varieta Cucumis melo var. momordica
**varieta Cucumis melo var. acidulus

V. I. Pyženkov (ed.) 1994 uvádza takéto (explicitne nové) delenie : 
Cucumis melo:
*poddruh Cucumis melo subsp. melo
**konvarieta Cucumis melo convar. melo
***varieta Cucumis melo var. melo
*** varieta Cucumis melo var. cantalupa
**konvarieta Cucumis melo convar. rigidus
*** varieta Cucumis melo var. rigidi
*** varieta Cucumis melo var. chandalak
*** varieta Cucumis melo var. bucharica
*** varieta Cucumis melo var. ameri
** konvarieta Cucumis melo convar. orientalis
*** varieta Cucumis melo var. orientalis
*** varieta Cucumis melo var. zhukowskii
** konvarieta Cucumis melo convar. europeus
*** varieta Cucumis melo var. europeus
*** varieta Cucumis melo var. hiemalis
*** varieta Cucumis melo var. aestivalis
* poddruh Cucumis melo subsp. chinensis
**varieta Cucumis melo var. chinensis
**varieta Cucumis melo var. conomon
**varieta Cucumis melo var. monoclinus
* poddruh Cucumis melo subsp. flexuosus
**varieta Cucumis melo var. flexuosus
**varieta Cucumis melo var. adzhur
* poddruh Cucumis melo subsp. indica
**varieta Cucumis melo var. indica
**varieta Cucumis melo var. momordica
* poddruh Cucumis melo subsp. agrestis
**varieta Cucumis melo var. agrestis
**varieta Cucumis melo var. dudaim
**varieta Cucumis melo var. figari

OECD na obchodné účely rozlišuje tieto typy (tu uvedené v angličtine) :
Cucumis melo:
*Ananas
*Baskawas
*Branco
*Western Shipper
*Yellow Eastern Shipper
*Green Eastern Shipper
*Canari
*Yellow Charentais
*Green Charentais
*Galia
*Honey Dew
*Kirkagac
*Ogen
*Piel de Sapo
*Rochet
*Tendral

## Zdroje

Kategória:Tekvicovité